กลุ่มเอไอเอเกาะติด ประกันเอเชียแปซิฟิก
เอไอเอเผยธุรกิจประกันชีวิตในเอเชียแปซิฟิกโตเร็ว ช่วยธุรกิจในไทยเติบโตดี
22 ต.ค. 2558

เอไอเอเผยธุรกิจประกันชีวิตในเอเชียแปซิฟิกโตเร็ว ช่วยธุรกิจในไทยเติบโตดี
นายมาร์ค ทักเกอร์ ประธานเจ้าหน้าที่บริหารและกรรมการผู้จัดการใหญ่ กลุ่มบริษัท เอไอเอ เปิดเผยว่า เอเชียแปซิฟิกเป็นภูมิภาคที่ดึงดูดใจมากที่สุดแห่งหนึ่งของโลกธุรกิจประกันชีวิต แม้จะมีความไม่แน่นอนทางเศรษฐกิจในระยะสั้นก็ตาม แต่แรงขับเคลื่อนโครงสร้างการเติบโตในระยะยาวของตลาดประกันชีวิตยังมีอยู่ครบถ้วนด้วยผลิตภัณฑ์ด้านความคุ้มครองและการออม 
ทั้งนี้ กลุ่มเอไอเอยังคงได้รับประโยชน์จากโครงสร้างทางเศรษฐกิจและประชากรศาสตร์ การเติบโตอย่างรวดเร็วของสังคมเมือง และรายได้ในภูมิภาคสร้างการเติบโตและความต้องการผลิตภัณฑ์ประกันชีวิต 
สำหรับช่วง 9 เดือนแรกของปี สิ้นสุดวันที่ 30 ส.ค. 2558 กลุ่มเอไอเอมีอัตรามูลค่าธุรกิจใหม่เพิ่มขึ้น 5.3 จุด ไปอยู่ที่ 52.7% เฉพาะไตรมาส 3 มีมูลค่าธุรกิจใหม่เพิ่มขึ้น 8.4 จุด ไปอยู่ที่ 57.6% โดยปัจจัยหลักที่ทำให้ไตรมาส 3 เป็นไปในทางที่ดี มาจากการปรับปรุงผลิตภัณฑ์ที่มีความหลากหลายที่มีผู้ให้บริการน้อยกว่า